CELEX: 32005R0356
Language: bg
Date: 2005-03-01
Title: Регламент (ЕО) № 356/2005 на Комисията от 1 март 2005 година за установяване на подробни правила за маркирането и идентификацията на пасивните риболовни уреди и бийм тралове

Важна правна забележка

|

32005R0356

Официален вестник n° L 056 , 02/03/2005 стр. 0008 - 0011

		20050301Регламент (ЕО) № 356/2005 на Комисиятаот 1 март 2005 годиназа установяване на подробни правила за маркирането и идентификацията на пасивните риболовни уреди и бийм траловеКОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Регламент (ЕИО) № 2847/93 на Съвета от 12 октомври 1993 г. относно установяването на система за контрол, приложима към общата политика в областта на рибарството [1], и по-специално член 5, буква в) и член 20а, параграф 3 от него,като има предвид, че:(1) Необходим е мониторинг и инспекция на риболовните дейности, по-специално на определени технически мерки за опазване, които inter alia уточняват размерите на отворите на мрежите, ограниченията на времето за риболов и други характеристики на пасивните риболовни уреди. За тази цел използваните от риболовния съд риболовни уреди следва да дават възможност за лесна идентификация и проверка. За да се осигури съблюдаване на тези изисквания, следва да бъдат постановени подробни правила за маркирането и идентификацията на определени риболовни уреди, използвани във водите на Общността.(2) С оглед на правилното изпълнение на настоящия регламент е уместно да бъде забранена употребата на риболовни уреди, които не съответстват на установените в него изисквания, както и държането на борда на уреди, които са в разрез с определени разпоредби от регламента.(3) Мерките, предвидени в настоящия регламент, са в съответствие със становището на Управителния комитет по рибарство и аквакултури,ПРИЕ НАСТОЯЩИЯ РЕГЛАМЕНТ:ГЛАВА IОБЩИ РАЗПОРЕДБИЧлен 1ПредметНастоящият регламент установява подробни правила за маркирането и идентификацията на пасивните риболовни уреди и бийм траловете.Член 2Обхват1. Настоящият регламент се прилага за плавателни съдове, извършващи риболов във водите на Общността.2. Настоящият регламент не се прилага в 12-милната зона, измерени от основната линия на крайбрежната държава-членка.Член 3ОпределенияЗа целите на настоящия регламент се прилагат следните определения:а) "пасивни риболовни уреди" означава:i) дълги влакна;ii) хрилни мрежи, оплитащи мрежи, трамелни мрежи, плаващи на повърхността на водата хрилни мрежи, които могат да са съставени от една или повече самостоятелни мрежи, захванати с въжета в горната и долната им част и със свързващи въжета, и към тях могат да се комплектоват съоръжения за закотвяне, плаване и навигиране;б) "бийм тралове" означава тралове, които са закачени да се влачат на най-външните ултегари.Член 4Забрана1. Забранява се употребата за риболов на пасивни уреди, шамандури и бийм тралове, които не са маркирани и идентифицируеми в съответствие с разпоредбите на настоящия регламент.2. Забранява се да се държат на борда:а) придържащите греди на бийм тралове, на които не са обозначени буквите и цифрите на външната регистрация в съответствие с член 5;б) пасивен уред, който не е етикетиран в съответствие с член 7;в) шамандури, които не са маркирани в съответствие с член 10.ГЛАВА IIБИЙМ ТРАЛОВЕЧлен 5Задължения относно бийм траловетеКапитанът на риболовен съд или неговият представител осигуряват всяка монтирана прикрепваща греда на бийм трал, държана на борда или използвана за риболов, да е с обозначени ясно букви и цифри на външната регистрация на плавателния съд, към който принадлежи, върху повърхността на гредата или върху железните плази на всяка греда.ГЛАВА IIIПАСИВНИ РИБОЛОВНИ УРЕДИЧлен 6Задължения относно пасивните уредиКапитанът на риболовен съд или неговият представител следят за това, всяка пасивна принадлежност — държана на борда или използвана за риболов, да бъде ясно маркирана и идентифицируема, в съответствие с разпоредбите на настоящата глава.Член 7Видимо обозначение на идентификациятаНа всеки пасивен уред, използван за риболов, има постоянно видимо обозначение на буквите и цифрите на външната регистрация, обозначени върху корпуса на плавателния съд, към който принадлежат:а) върху табела, прикрепена към горния първи ред от двата края на всеки риболовен уред;б) за пасивни уреди, разпростиращи се на повече от една морска миля, върху табели, прикачени към най-горния първи ред на пасивния уред на равни интервали, непревишаващи една морска миля, така че нито една част от уреда, разпростираща се на повече от една морска миля, да не бъде оставена немаркирана.Член 8Табели1. Всяка табела трябва да е:а) направена от устойчив материал;б) здраво закрепена върху уреда;в) широка най-малко 65 милиметра;г) дълга най-малко 75 милиметра.2. Буквите и цифрите, обозначени на всяка табела, не могат да бъдат заличавани, изменяни или да стават неразпознаваеми.ГЛАВА IVШАМАНДУРИЧлен 9Задължения относно шамандуритеКапитанът на риболовния съд или неговият представител осигурява двете крайни маркиращи шамандури и междинната маркираща шамандура, прихванати с въжета в съответствие с приложението, да бъдат прикрепени за всеки един от пасивните уреди, използвани за риболов, и да бъдат разгърнати в съответствие с разпоредбите на настоящата глава.Член 10Видимо обозначение на идентификационните знаци1. Всяка крайна маркираща шамандура и междинна шамандура съдържат обозначение на буквите и цифрите на външната регистрация, обозначени върху корпуса на плавателния съд, към който те принадлежат, както следва:а) буквите и цифрите са обозначени на възможно най-високо равнище над водата, така че да се виждат ясно;б) в цвят, контрастиращ с повърхността, на която са обозначени.2. Буквите и цифрите, обозначени върху маркиращата шамандура, не могат да бъдат заличавани, променяни или да стават неразпознаваеми.Член 11Корди1. Кордите, свързващи шамандурите с пасивния уред, са направени от водоустойчив материал или са с прикрепени тежести.2. Въжетата, свързващи крайните маркиращи шамандури с всеки риболовен уред, са закрепени в краищата на този уред.Член 12Крайни маркиращи шамандури1. Крайните маркиращи шамандури следва да бъдат разгърнати, така че всеки край на риболовния уред да може да бъде разпознат по всяко време.2. Пилонът на всяка крайна маркираща шамандура е висок най-малко 1,5 метра над морското равнище, измерено от върха на поплавъка.3. Крайните маркиращи шамандури са цветни, но не в червен или зелен цвят.4. Всяка крайна маркираща шамандура има:а) едно или две правоъгълни знаме/знамена, чиято страна да е дълга най-малко 40 сантиметра; където се изискват две знамена на една и съща шамандура, разстоянието между тях е най-малко 20 сантиметра; разстоянието между водата и първото знаме е най-малко 80 сантиметра; знамената, обозначаващи краищата на една и съща мрежа, са в еднакъв цвят, който може да не бъде бял, и с еднакъв размер;б) една или две лампи, с жълта светлина, които да просветват на всеки пет секунди (FI Y5s) и да се виждат от разстояние най-малко две морски мили;в) най-горен сигнал на върха на шамандурата, който да има формата на сфера с диаметър най-малко 25 сантиметра и една или две блестящи ленти в цвят, различен от червен или зелен, с ширина най-малко 6 сантиметра. Като маркировка на върха на шамандурата може да бъде използван сферичен радарен рефлектор;в) радарни рефлектори, издаващи ехо на най-малко две морски мили.Член 13Прикрепяне на крайните маркиращи шамандуриКрайните маркиращи шамандури се прикрепват към пасивния риболовен уред по следния начин:а) към шамандурата в западния сектор (т.е. полукръгът на компаса от юг през запад към и включително север) се прикрепват две знамена, две раирани блестящи ленти, две лампи и табела в съответствие с член 8;б) към шамандурата в източния сектор (т.е. полукръгът на компаса от север през изток до и включително юг) се прикрепва едно знаме, една раирана блестяща лента, една лампа и табела в съответствие с член 8.Табелата съдържа информацията, съдържаща се в член 10.Член 14Междинни маркиращи шамандури1. Междинни маркиращи шамандури се прикрепват към пасивни риболовни уреди, разпростиращи се на повече от 1 морска миля.2. Междинните маркиращи шамандури се разгръщат на разстояние не повече от 1 морска миля, така че нито една част от риболовния уред, разпростираща се на 1 или повече морска миля, да не остане немаркирана.3. Междинните маркиращи шамандури имат същите характеристики като тези на крайната маркираща шамандура в източния сектор, с изключение на следното:а) знамената са бели;б) всяка пета междинна маркираща шамандура е оборудвана с радарен рефлектор, издаващ ехо на най-малко две морски мили.ГЛАВА VЗАКЛЮЧИТЕЛНИ РАЗПОРЕДБИЧлен 15Настоящият регламент влиза в сила на седмия ден след публикуването му в Официален вестник на Европейския съюз.Той се прилаяа от 1 октомври 2005 г.Настоящият регламент е задължителен в своята цялост и се прилага пряко във всички държави-членки.Съставено в Брюксел на 1 март 2005 година.За КомисиятаJoe BorgЧлен на Комисията[1] ОВ L 261, 20.10.1993 г., стр. 1. Регламент, последно изменен с Регламент (ЕО) № 1954/2003 (ОВ L 289, 7.11.2003 г., стр. 1).--------------------------------------------------20050301ПРИЛОЖЕНИЕХАРАКТЕРИСТИКИ НА КРАЙНИТЕ И МЕЖДИННИТЕ МАРКИРАЩИ ШАМАНДУРИ+++++ TIFF +++++--------------------------------------------------